# Les oracles de Michel de Nostredame/Tome 2/Partie 2/Section I/Centurie IV
## CENTVRIE IV
### I.

Cela du reste de sang non espandu, Venise quiert secours estre donné. Apres auoir bien loing têps attendu, Cité liuree au premier cornet sonné.

### II.

Par mort la France prendra voyage à faire, Classe par mer, marcher monts Pyrenees. Espaigne en trouble, marcher gent militaire : Des plus grands Dames en France emmenees.

### III.

D’Arras & Bourges, de Brodes grans enseignes, Vn plus grand nombre de Gascons battre à pied, Ceux long du Rosne saigneront les Espaignes : Proche du mont où Sagonte s’assied.

### IV.

L’impotent prince faché plaincts & querelles. De rapts & pillé, par coqz & par Libiques : Grands est par terre par mer infinies voilles, Seule Italie sera chassant Celtiques.

### V.

Croix, paix, soubs vn accomply diuin verbe, L’Espaigne & Gaule seront vnis ensemble : Grand clade proche, & combat tres accerbe, Cœur si hardy ne sera qui ne tremble.

### VI.

D’habits nouueaux apres faicte la treuue, Malice tramme & machination : Premier mourra qui en fera la preuue, Couleur venise insidiation.

### VII.

Le mineur fils du grand & hay Prince, De lepre aura à vingt ans grande tache, De dueil sa mere mourra bien triste & mince, Et il mourra là où tombe cher lache.

### VIII.

La grand cité d’assaut prompt & repentin, Surprins de nuict, garaes interrompus : Les excubies & veilles sainct Quintin, Trucidez gardes & les portails rompus.

### IX.

Le chef du camp au milieu de la presse : D’vn coup de fleche sera blessé aux cuisses, Lors que Geneue en larmes & detresse, Sera trahie par Lauzan, & Souysses.

### X.

Le ieune Prince accusé faussement, Mettra en trouble le camp & en querelles : Meurtry le chef pour le soustenement, Sceptre appaiser : puis guérir escroüelles.

### XI.

Celuy qu’aura gouuert de la grand cappe, Sera induict à quelques cas patrer : Les douze rouges viendront soüiller la nappa, Soubz meurtre, meurtre se viendra perpetrer.

### XII

Le champ plus grand de route mis en fuite, Guaires plus outre ne sera pourchassé : Ost recampé & legion reduicte,
Puis hors des Gaules du tout sera chassé.

### XIII.

De plus grand perte nouuelles rapportees, Le raport le camp s’estournera. Ban les vnies encontre reuoltees. Double phalange quand abandonnera.

### XIV.

La mort subite du premier personnage Aura changé & mis vn autre au regne : Tost, tard venu à si haut & bas aage, Que terre & mer faudra que on le craigne.

### XV.

D’où pensera faire venir famine, De là viendra se rassasiement : L’œil de la mer par auare canine Pour de l’vn l’autre donra huyle, froment.

### XVI.

La cité franche de liberté fait serue, Des profligez & resueurs faict asyle. Le Roy changé à eux non si proterue : De cent seront deuenus plus de mille.

### XVII.

Changer à Banne, Nuy, Chalons, & Dijon, Le duc voulant amander la Barree Marchât pres fleuue, poisson, bec de plongeon Verra la queüe : porte sera serree.

### XVIII.

Des plus lettrez dessus les faits celestes Seront par princes ignorans reprouuez : Punis d’Edit, chassez, comme scelestes, Et mis à mort là où seront trouuez.

### XIX.

Deuant Roüan d’Insubres mis le siege, Par terre & mer enfermez les passages : D’haynaut, & Flâdres de Gâd & ceux de Liege, Par dons lænees rauiront les riuages.

### XX.

Paix vberté long temps lieu loüera : Par tout son regne de sert la fleur de lys : Corps morts d’eau, terre là l’on aportera, Sperans vain heur d’estre là enseuelis.

### XXI.

Le changement sera fort difficile. Cité, prouince au change gain fera : Cœur haut, prudent mis, chassé luy habile, Mer, terre, peuple son estat changera.

### XXII.

La grand copie qui sera deschassee, Dans vn moment fera besoing au Roy. La foy promise de loing sera faussee, Nud se verra en piteux desarroy.

### XXIII.

La legion dans la marine classe, Calcine, Magnes soulphre, & poix bruslera : Le long repos de l’asseuree place, Port Selyn, Hercle feu les consumera.

### XXIV.

Ouy soubs terre saincte Dame voix fainte, Humaine flamme pour diuine voir luire : Fera des seuls de leur sang terre tainte, Et les saincts temples pour les impurs destruire.

### XXV.

Corps sublimes sans fin à l’œil visibles, Ob nubiler viendront par ces raisons : Corps, front comprins, sens chefs & inuisibles, Diminuant les sacrees oraisons.

### XXVI.

Lou grand eyssame se leuera d’abelhos, Que non salutan don te siegen venguddos. Denuech l’êbousq, lou gach dessous les treilhos Ciutad trahido per cinq lengos non nudos.

### XXVII.

Salon, Mansol, Tarascon de Sex, l’are, Où est debout encor la piramide : Viendront liurer le Prince Dannemarc, Rachat honny au temple d’Artemide.

### XXVIII.

Lors que Venus du Sol sera couuert, Soubs l’esplendeur sera forme occulte : Mercure au feu les aura descouuert, Par bruit bellique sera mis à l’insulte.

### XXIX.

Le Sol caché eclipse par Mercure, Ne sera mis que pour le ciel second : De Vulcan Hermes sera faicte pasture, Sol sera veu peur, rutiland & blond.

### XXX.

Plus unze fois Luna Sol ne vouldra, Tous augmenté & baissez de degrez : Et si bas mis que peu or on coudra, Qu’apres faim peste, descouuert le secret.

### XXXI.

La Lune au plain de nuict sur le haut mont, Le nouueau sophe d’vn seul cerueau la veu : Par ses disciples estre immortel semond, Yeux au mydi, en seins mains corps au feu.

### XXXII.

Es lieux & temps chair ou poisson donra lieu, La loy commune sera faicte au contraire :
Vieux tiendra fort puis osté du milieu, Le Panta chiona philon mis fort arriere.

### XXXIII.

Iupiter ioinct plus Venus qu’à la Lune, Apparoissant de plenitude blanche : Venus cachee sous la blancheur Neptune De Mars frappee & par la grauee blanche.

### XXXIV.

Le grand mené captif d’estrange terre, D’or enchainé au Roy Chyren offert : Qui dans Ausone, Milan perdra la guerre, Et tout son ost mis à feu & à fer.

### XXXV.

Le feu esteint les vierges trahiront La plus grand part de la bande nouuelle : Foudre à fer, lance les sels Roy garderont Etrusque & Corse, de nuict gorge allumelle.

### XXXVI.

Les ieux nouueaux en Gaule redressez, Apres victoire de l’Insubre champaigne : Monts d’Esperie, les grands liez, troussez : De peur trembler la Romaigne & l’Espaigne.

### XXXVII.

Gaulois par sauts, monts viendra penetrer : Occupera le grand lieu de l’Insubre : Au plus profond son ost fera entrer, Gennes, Monech pousseront classe rubre.

### XXXVIII.

Pendant que Duc, Roy, Royne occupera, Chef Bizant du captif en Samothrace : Auant l’assauit l’un l’autre mangera, Rebours ferré suyura du sang la trace.

### XXXIX.

Les Rhodiens demanderont secours, Par le neglet de ses hoirs délaissee.
L’empire Arabe reuelera son cours, Par Hesperies la cause redressee.

### XL.

Les forteresses des assiegez serrez, Par poudre à feu profondez en abysmes Les proditeurs seront tous vifs serrez, Onc aux sacristes n’aduint si piteux scisme.

### XLI.

Gymnique sexe captiue par hostage, Viendra de nuit custodes deceuoir : Le chef du camp deçeu par son langage, Lairra à la gente, fera piteux à voir.

### XLII.

Geneue & Lâgres par ceux de Chartres & Dole, Et par Grenoble captif au Montlimard : Seysset, Lausanne, par fraudulente dole, Les trahiront par or soixante marc.

### XLIII.

Seront ouye au ciel armes battre, Celuy au mesme les diuins ennemis :
Voudront loix sainctes iniustemeuit debatre : Par foudre & guerre bien croyans à mort mis.

### XLIV.

Deux gros de Mende, de Roudés & Milhau. Cahours, Lymoges, Castres malo sepmano De nuech l’intrado, de Bourdeaux vn cailhau, Par Perigort au toc de la campano.

### XLV.

Par conflict Roy, regne abandonnera,
Le plus grand chef faillira au besoing,
Mors profligez peu en reschapera,
Tous destranchés, vn en sera tesmoing.

### XLVI.

Bien deffendu le faict par excellence, Garde toy Tours de ta proche ruine : Londres & Nantes par Reims fera deffense Ne passe outre au temps de la bruine.

### XLVII.

Le noir farouche quand aura essayé Sa main sanguine par feu, fer arcs tendus, Trestous le peuple sera tant effrayé, Voir les plus grans par col & pieds pendus.

### XLVIII.

Planure Ausonne fertile, spacieuse, Produira taons si tant de sauterelles : Clarté solaire deuiendra nubileuse, Ronger le tout, grand peste venir d’elles.

### XLIX.

Deuant le peuple sang sera respandu, Que du haut ciel viendra esloigner. Mais d’vn long temps ne sera entendu, L’esprit d’vn seul le viendra tesmoigner.

### L.

Libra verra regner les Hesperies, De ciel & tenir la monarchie : D’Asie forces nul ne verra peries, Que sept ne tiennent par rang la hierarchie.

### LI.

Vn Duc cupide son ennemy ensuyure, Dans entrera empeschant la phalange, Hastez à pied si pres viendront poursuyure, Que la iournee conflite pres de Gange.

### LII.

En cité obsesse aux murs hommes & femmes, Ennemis hors le chef prest à soy rendre : Vent sera fort encore les gendarmes. Chassez seront par chaux, poussiere, & cendre.

### LIII.

Les fugitifs & bannis reuoquez, Peres & fils grand garnissant les hauts puis Le cruel pere & les siens souffoquez, Son fils pire submergé dans le puits.

### LIV.

Du nom qui onque ne fut au Roy Gaulois Iamais ne fut vn foudre si craintif.
Tremblant l’Italie, l’Espagne & les Anglois, De femme estrangiers grandement attentif.

### LV.

Quand la corneille sur tout de brique ioincte, Durant sept heures ne fera que crier : Mort presagee de sang statue taincte, Tyran meurtri, aux Dieux peuple prier.

### LVI.

Apres victoire de rabieuse langue, L’esprit tempré en tranquil & repos : Victeur sanguin par conflict faict harangue, Roustir la langue & la chair & les os.

### LVII.

Ignare enuie au grand Roy supportee, Tiendras propos deffendre les escripts. Sa femme non femme par vn autre tentee, Plus double deux ne fort ne criz.

### LVIII.

Solœil ardent dans le grosier coller, De sang humain arrouser terre Etrusque : Chef seille d’eau, mener son fils filer, Captiue dame conduicte terre Turque.

### LIX.

Deux assiégez en ardente ferueur : Ce soif estaincts pour deux plaines tasses Le fort limé, & vn vieillart resueur, Aux Genevois de Nira monstra trasse.

### LX.

Les sept enfans en hostaine laissez, Le tiers viendra son enfant trucider : Deux par son fils seront d’estoc percez. Genues, Florence, les viendra enconder.

### LXI.

Le vieux mocqué priué de sa place, Par l’estranger qui le subornera : Mains de son fils mangees deuant sa face, Le frere à Chartres, Orl Roüan trahira.

### LXII.

Vn coronel machine ambition, Se saisira de la grande armee, Contre son Prince fainte inuention, Et descouuert sera soubs sa ramee.

### LXIII.

L’armee Celtique contre les montaignars, Qui seront sçeuz & prins à la pipee : Paysans frez pouseront rost faugnars, Precipitez tous au fils de l’espee.

### LXIV.

Le deffaillant en habit de bourgeois, Viendra le Roy tenter de son offense : Quinze soldats la pluspart Vstagois, Vie derniere & chef de sa cheuance.

### LXV.

Au deserteur de la grande forteresse, Apres qu’aura son lieu abandonné,
Son aduersaire fera grand proüesse, L’empereur tost mort sera condamné.

### LXVI.

Sous couleur fainte de sept testes rasces, Seront semez diuers explorateurs : Puys & fontaines de poisons arrousees, Au fort de Gennes humains deuorateurs.

### LXVII.

Lors que Saturne & Mars esgaux combust, L’air fort seiche longue traiection : Par feux secrets, d’ardeur grand lieu adust, Peu pluye, vent chaut, guerres, incursions.

### LXVIII.

En lieu bien proche non esloigné de Venus. Les deux plus grands de l’Asie & d’Aphrique, Du Ryn & Hister qu’on dira sont venus, Cris pleurs à Malte & costé Ligustique.

### LXIX.

La cité grande les exilez tiendront, Les citadins morts, meurtris & chassez : Ceux d’Aquilee à Parme promettront, Monstrer l’entree par les lieux non trassez.

### LXX.

Bien contigue des grands monts Pyrenees, Vn contre l’Aigle grand copie addresser : Ouuertes veines, forces exterminees, Que iusqu’à Paulle chef viendra chasser.

### LXXI.

En lieu d’espouse les filles trucidées, Meurtre à grand faute ne fera super stile : Dedans se puys vestu les inondées, L’espouse estainte par haute d’Aconile.

### LXXII.

Les Attomiques par Agen & l’Estore, A sainct Felix feront leur parlement : Ceux de Basas viendront à la mal’ heure, Saisir Condon & Marsan promptement.

### LXXIII.

Le nepueu grand par force prouuera Le pache fait du cœur pusillanime : Ferrare & Ast le Duc esprouuera, Par lors qu’au soir sera le pantomime

### LXXIV.

Du lac Leman & ceux de Brannonices : Tous assemblez contre ceux d’Aquitaine : Germains beaucoup encore plus Souisses, Seront desfaicts auec ceux d’Humaine.

### LXXV.

Prest à combattre fera defection, Chef aduersaire obtiendra la victoire : L’arriere garde fera defension. Les defaillans mort au blanc territoire.

### LXXVI.

Les Nibobriges par eeux de Perigort, Seront vexez, tenant iusques au Rosne : L’associé de Gascons & Begorne, Trahir le temple, le prestre estant au prosne :

### LXXVII.

Selin monarque l’Italie pacifique, Regnes vnis par Roy Chrestien du monde :
Mourant voudra coucher en terre blesique, Apres pyrates auoir chassé de l’onde.

### LXXVIII.

La grand’ armée de la pugne ciuile, Pour de nuict Parme à l’estrange trouuee, Septante neuf meurtris dedans la ville, Les estrangers passez tout à l’espee.

### LXXIX.

Sang Royal fuis, Monhuit, Mas, Esguillon, Remplis seront de Bourdelois les Landes, Nauuarre, Bygorre poinctes & eguillons, Profonds de faim vorer de Liege glandes.

### LXXX.

Pres du grand fleuue grand fosse terre egeste, En quinze pars sera l’eau diuisee : La cité prinse, feu, sang cris conflict mettre. Et la pluspart concerne au collisee.

### LXXXI.

Pont on fera promptement de nacelles, Passer l’armee du grand Prince Belgique : Dans profondez & non loing de Brucelles, Outre passez, detranchez sept à picque.

### LXXXII.

Amas s’approche venant d’Esclauonie, L’Olestant vieux cité ruynera : Fort desolee verra sa Romanie, Puis la grande flamme esteindre ne sçaura.

### LXXXIII.

Combat nocturne le vaillant capitaine, Vaincu fuyra peu de gens profligé : Son peuple esmeu, sedition non vaine. Son propre fils le tiendra assiegé.

### LXXXIV.

Vn grand d’Auxerre mourra bien miserable. Chassé de ceux qui sous luy ont esté : Serré de chaines, après d’vn rude cable, En Tan que Mars, Venus & Sol mis en esté.

### LXXXV.

Le charbon blanc du noir sera chassé, Prisonnier faict mené au tombereau, More Chameau sur pieds entrelassez, Lors le puisné sillera l’aubereau.

### LXXXVI.

L’an que Saturne en eau sera conioinct. Avecques Sol, le Roy fort puissant, A Reims & Aix sera receu & oingt, Apres conquestes meurtrira innocens.

### LXXXVII.

Vn fils du Roy tant de langues apprins, A son aisné au regne different : Son pere beau au plus grand fils comprins, Fera perir principal adherant.

### LXXXVIII.

Le grand Antoine de nom de faict sordide De Phthyriaise à son dernier rongé : Vn qui de plomb voudra estre cupide, Passant le port d’esleu sera plongé.

### LXXXIX.

Trente de Londres secret coniureront, Contre leur Roy, sur le pont l’entreprise : Leuy, satalites là mort de gousteront, Vn Roy esleut blonde, natif de Frize.

### XC.

Les deux copies aux mers ne pourrôt ioindre, Dans cest instan trembler Misan, Ticin : Faim, soif, doutance si fort les viendra poindre Chair, pain, ne viures n’auront vn seul boucin.

### XCI.

Au Duc Gaulois contrainct battre au duelle, La nef Mellele monech n’approchera. Tort accusé, prison perpetuelle, Son fils regner auant mort taschera.

### XCII.

Teste tranchee du vaillant capitaine,
Seza iettee deuant son aduersaire :
Son corps pendu de la classe à Tancienne Confus fuira par rames à vent contraire.

### XCIII.

Vn serpent veu proche du lict royal, Sera par dame nuict chiens n’abayeront ; Lors naistre en France vn Prince tant royal, Du ciel venu tous les Princes verront.

### XCIV.

Deux grands freres seront chassez d’Espaigne, L’aisne vaincu sous les mons Pyrenees : Rougir mer, Rosne, sang Lemand d’Alemaigne, Narbon, Blyterre, d’Agth contaminees.

### XCV.

Le regne à deux l’aisse bien peu tiendront, Trois ans sept mois passez feront la guere Les deux Vestales contre rebelleront, Victor puisnay en Armenique terre.

### XCVI.

La sœur aisnee de l’Isle Britannique Quinze ans deuant le frere aura naissance, Par son promis moyennant verrifique, Succedera au regne de balance.

### XCVII.

L’an que Mercure, Mars, Venus retrograde, Du grand Monarque la ligne ne faillir : Esleu du peuple l’vsitant pres de Gaudole. Qu’en paix & regne viendra fort enuieillir.

### XCVIII.

Les Albanois passeront dedans Rome, Moyennan Langres demipler affublez. Marquis & Duc ne pardonnes à homme, Feu, sang, morbiles point d’eau faillir les bleds.

### XCIX.

Laisné vaillant de la fille du Roy, Respoussera si profond les Celtiques, Qu’il mettra foudres, combien en tel arroy Peu & loing, puis profond és Hesperiques.

### C.

Du feu celeste au Royal edifice. Quand la lumiere de Mars defaillira, Sept mois grand guerre, mort gens de malefice Roüan, Eureux au Roy ne faillira.
* ↑ Variante : long.
* ↑ Lisez : pille.
* ↑ Variante ; coq.
* ↑ Lisez : chef lasche.
* ↑ Lausanne.
* ↑ Construisez : mettra le camp en trouble et en querelles.
* ↑ Construisez : celui qui aura.
* ↑ Variante : quelque.
* ↑ Variante : nappe.
* ↑ Variante : camp.
* ↑ Variante : De plus grand perte nouvelles rapportées, Le raport fait, le camp s’estonnera : Bandes unies encontre révoltées, Double phalange grand abandonnera.
* ↑ Variante : le.
* ↑ Variante : Beaune.
* ↑ Nuits.
* ↑ Variante : desert.
* ↑ Variante : Obnubiler.
* ↑ Variante : sens chief ; lisez : sans chef.
* ↑ Variante : sauran.
* ↑ Variante : De nuech, l’embousque.
* ↑ Variante : las.
* ↑ Traduction : Le grand essaim se lèvera d’abeilles. Qu’on ne saura d’où elles seront venues ; De nuit l’embûche : le geai sous les Treilhes ; Ville livrée par cinq langues non nues.
* ↑ Variante : l’arc.
* ↑ Variante : pur.
* ↑ Variante : onze.
* ↑ Lisez : pur.
* ↑ Variante : l’a.
* ↑ Variante : au.
* ↑ Variante : frappée par.
* ↑ Traduisez : fulmen a ferro (latin), foudre lancée par le fer ; c’est-à-dire : coups de fusil & de canon.
* ↑ Variante : Les seuls Roys.
* ↑ Variante : yeux.
* ↑ Lisez : repousseront.
* ↑ Lisez : Chef Byzantin captif.
* ↑ Variante : assault.
* ↑ Variante : neglect.
* ↑ Variante : revalera.
* ↑ Montélimart, Seyssel.
* ↑ Lisez : pour.
* ↑ Variante : les armes.
* ↑ Traduction : Deux rassemblements de Mende, Rodez, Milhau. Cahors, Limoges, Castres, mauvaise semaine : De nuit l’entrée, de Bordeaux un affront. Par Perigord, au son du tocsin.
* ↑ Variante : ne viendra.
* ↑ Variante : Du ciel et terre.
* ↑ Lisez : conflict.
* ↑ Variante : encontre.
* ↑ Variante : puits.
* ↑ Variante : plus pire.
* ↑ Lisez : tour.
* ↑ Variante : tempté.
* ↑ Traduisez : per (prép. lat.), pour, à cause de.
* ↑ Variante : gosier.
* ↑ Variante : en terre.
* ↑ Variante : De.
* ↑ Variante : hostaige.
* ↑ Variante : Gennes.
* ↑ Variante : et privé.
* ↑ Orléans.
* ↑ Lisez : un colonel par machine et ambition.
* ↑ Variante : plus grande.
* ↑ Variante : tost.
* ↑ Variante : fil.
* ↑ Construisez : après qu’il aura.
* ↑ Variante : rasées.
* ↑ Lisez : puits.
* ↑ Variante : L’an.
* ↑ Variante : l’an.
* ↑ Construisez : les exilés tiendront la grande cité.
* ↑ Lisez : tracés.
* ↑ Variante : Pau le.
* ↑ Variante : sera.
* ↑ Variante : Dedans le puys (puits) vestules (vestales) inondées.
* ↑ Variante : hauste.
* ↑ Variante : Artomiques.
* ↑ Lisez : Lestore.
* ↑ Mont-de-Marsan.
* ↑ Asti.
* ↑ Lisez : du Maine.
* ↑ Variante : Nictobriges.
* ↑ Variante : ceux.
* ↑ Bigorre.
* ↑ Construisez : après avoir chassé les pirates de la mer.
* ↑ Variante : tous.
* ↑ Montjoie, Mas-le-Grenier, Aiguillon.
* ↑ Lisez : profondés.
* ↑ Lisez : mœste.
* ↑ Lisez : concernés.
* ↑ Traduisez : a (prép. lat.), par.
* ↑ Lisez : unis (en conjonction).
* ↑ Variante : fillera.
* ↑ Variante : et puissant.
* ↑ Variante : du.
* ↑ Variante : Luy, satallites la more degousteront.
* ↑ Variante : esleu.
* ↑ Variante : murs.
* ↑ Variante : Milan.
* ↑ Ni.
* ↑ Variante : sera.
* ↑ Variante : antenne.
* ↑ Construisez : que tous les Princes verront qu’il est venu du ciel.
* ↑ Leman.
* ↑ Narbonne.
* ↑ Variante : d’Agath.
* ↑ Variante : laissé.
* ↑ Variante : Armonique ; lisez : Armorique.
* ↑ Lisez : Lusitan.
* ↑ Variante : Gagdole.
* ↑ Construisez : qui en.
* ↑ Variante : L’aisné.
* ↑ Variante : De ; lisez : le.
* ↑ Variante : gent.